ગુજરાત વિધાનસભાની ચૂંટણી પ્રચારની કમાન રવિવાર અને સોમવારે પીએમ મોદીના હાથમાં છે. રવિવારે ભરૂચમાં જનસભા સંબોધ્યા બાદ તેઓ પીએમ મોદી સુરેન્દ્રનગરમાં જનસભા સંબોધી હતી. પીએમ મોદી પહેલાં મુખ્યમંત્રી વિજય રૂપાણીએ જનસભાનું સંબોધન કર્યું હતું. તેમણે કોંગ્રેસ પર આકરા પ્રહારો કર્યા હતા. તેમણે કહ્યું હતું કે, ગુજરાત ચૂંટણી પછી કોંગ્રેસીઓ 2019ની પણ વાત નહીં કરી શકે. એ લોકો કહેશે કે, ચાલો 2024ની તૈયારી કરીએ. ઝાલાવાડી પાઘડી, બંડી અને કોટિ પહેરાવીને પીએમ મોદીનું સ્વાગત કરવામાં આવ્યું હતું.